ΠΑΡΚ ΣΙΤΙ, ΚΑΝΣΑΣ
Αγάπη μου;
Τζοάν; Έλα, αγάπη μου.
Αγάπη μου;
Όλα καλά.
Μη φοβάσαι. Είναι απλώς...
Χαζολογούσα.
ΜΙΑ ΠΡΩΤΟΤΥΠΗ ΣΕΙΡΑ ΤΟΥ NETFLIX
Μετά από τρεις μέρες στον τάφο, ο Χριστός επανήλθε στη ζωή.
Η ανάσταση του σώματος και η αιώνια ζωή της ψυχής
είναι το μήνυμα του Σταυρού.
Ο θρίαμβος της ζωής ενάντια στον θάνατο.
ΦΡΕΝΤΕΡΙΚΣΜΠΕΡΓΚ, ΒΙΡΤΖΙΝΙΑ
Θεέ μου, που έστειλες τον μονογενή Υιό Σου στον σταυρό
και με την ανάστασή Του μας απελευθέρωσε από τον θάνατο,
σ' Εσένα ανήκει η δόξα, η μεγαλειότητα και η εξουσία,
τώρα και για πάντα.
Αμήν.
Θες να παίξεις μαζί τους;
Φέρε το σακάκι σου.
Πήγαινε. Όλα καλά.
Έτσι μπράβο.
Τον άφησες να παίξει φούτμπολ;
Χαλαρά θα παίξουν.
Τα μεγαλύτερα παιδιά του φέρονται καλά.
Ανησυχώ που είναι μεγαλόσωμα.
Δεν θα πάθει κάτι.
Ο Ροντ και η Χάριετ θα έρθουν σήμερα.
Τον θυμάσαι, έτσι;
Είναι στη First Credit. Μας έβγαλε το δάνειο.
- Σωστά. - Θα πουλήσουν το σπίτι τους.
Μπάρμπεκιου κάνουμε.
Έτσι γνωρίζεις κόσμο. Τα μεσιτικά χρειάζονται δημόσιες σχέσεις.
Προσπάθησε λίγο.
Μίλησέ τους.
Είναι καλοί άνθρωποι.
Δούλεψα 65 ώρες αυτήν τη βδομάδα.
Έχω δύο ψυγειάκια με μπίρες.
Τότε, θα 'μαι υπερκοινωνικός.
- Ευχαριστώ, Χάριετ! - Tίποτα.
- Σας περιμένω. - Εντάξει.
Να τος!
Μαμά, έπαιξα φούτμπολ.
Μπράιαν!
Κοίτα το πουκάμισό σου!
Φαίνεται ότι κέρδισε. Ότι τα έδωσε όλα.
Μπες στο αμάξι, παιχταρά.
Αγάπη μου;
Θα μιλήσεις με τον κόσμο;
Μόλις τελειώσω.
Εντάξει.
Μπιλ;
- Ο Μπιλ; - Μπιλ Τρεντς.
- Ροντ, χαίρομαι που ήρθες. - Γεια.
Παίζω φρίσμπι με το ζόρι εδώ και μισή ώρα.
Ο Μπιλ θέλει βοήθεια με το ψήσιμο, οπότε...
- κρύψου εδώ. - Ευχαριστώ.
Πολύ ωραίο σπίτι. Πότε το πήρατε;
Πέντε χρόνια πριν.
Θέλει δουλειά ο κήπος. Μα δεν προλαβαίνω.
Ξέρεις τον Ντέιλ από το γωνιακό σπίτι;
Ξέρει κάποιον.
Ντέιλ. Έλα εδώ.
Μπιλ Τεντς.
Έλεγα ότι έχεις άτομο για τον κήπο.
Ο Ντέιλ είναι εργολάβος. Η Νάνσι είπε ότι δουλεύεις στο Κουάντικο;
Δουλεύω στο FBI. Ανάλυση Συμπεριφοράς.
Δουλεύουμε σε ειδικές υποθέσεις.
Άκρως απόρρητες;
Όχι. Καμία σχέση.
Μελετάμε υπότροπους δράστες.
Για παράδειγμα;
Ασχολούμαστε με άτομα που διαπράττουν εγκλήματα από ψυχαναγκασμό.
Τι ακριβώς είναι αυτό;
Άτομα όπως ο Γιος του Σαμ, ο Στραγγαλιστής της Βοστώνης.
Πώς τους μελετάτε;
- Παίρνουμε συνεντεύξεις. - Στη φυλακή; Σας μιλάνε;
Κάποιοι μιλούν ακατάπαυστα.
- Ποιοι; Ένα παράδειγμα; - Τι λένε;
Δεν τα συζητάς αυτά σε μπάρμπεκιου.
Σου λένε γιατί το έκαναν;
Παραδόξως, κάποιοι τρελαίνονται να το συζητάνε.
Ένας τύπος, o Χασάπης των Φοιτητριών
καθόταν απέναντί μας, μισό μέτρο μακριά,
και περιέγραφε λεπτομερώς πώς δολοφόνησε έξι φοιτήτριες.
Απίστευτο.
Τις σκότωσε και τις τεμάχισε σαν γαλοπούλες.
Είναι όλοι τόσο βάναυσοι;
Εξαρτάται.
Όταν μίλησα στον Ρίτσαρντ Σπεκ...
Ήσουν στο ίδιο δωμάτιο με τον Σπεκ;
Δεν μου το είπες ποτέ.
Έκανα να κοιμηθώ έναν μήνα μετά το περιστατικό.
Εσύ, Χάριετ;
Δεν θέλω να τα ακούω αυτά.
Λέω στον Ροντ να κλείνει τις ειδήσεις, αλλιώς δεν θα κοιμόμουν.
Αγάπη μου,
η Χάριετ λέει ότι ο Ροντ φεύγει με τη βάρκα τα τριήμερα.
Είπα ότι λατρεύεις το ψάρεμα.
Έλα όποτε θες.
Πόσες σκότωσε, επτά, οκτώ νοσοκόμες;
- Εννέα. - Γιατί; Τι είπε;
Ώρα για φαγητό!
Πίστεψέ με, δεν θες να ξέρεις.
Φυσικά και θέλουμε.
Σταμάτα. Δεν θέλω να μιλάς γι' αυτά εδώ.
Το κατάλαβες; Ευχαριστώ.
ΒΑΚΑΒΙΛ, ΚΑΛΙΦΟΡΝΙΑ
- Γιατρέ, πάλι τα ίδια. - Φορντ, σε παρακαλώ.
- Τον κρατάω. - Σε παρακαλώ.
Πράκτορα Φορντ, ηρέμησε.
Κοίταξέ με.
Αργές αναπνοές.
Έτσι μπράβο.
Αν ξέρω ότι θα μείνεις ήρεμος, θα σε λύσω.
Εντάξει;
ΚΟΥΑΝΤΙΚΟ, ΒΙΡΤΖΙΝΙΑ
Τηλεφώνησε ο Σέπαρντ.
Θέλει αντίγραφα από ηχογραφήσεις και απομαγνητοφώνησεις.
Τα στέλνω τώρα.
Δεν θα θέλει άλλες εκπλήξεις.
Δεν έχει κι άδικο.
Θέλει να σε δει το απόγευμα.
Τέσσερις και μισή.
Στο τέλος της μέρας.
Ζήτησε τον Χόλντεν;
Μόνο εσένα.
Εδώ είστε.
Γεια.
Ντον.
Τι κάνεις εδώ κάτω;
Έμαθα ότι ανακαινίσατε το κελάρι.
Έχω να έρθω από όταν πηγαίναμε για σκοποβολή.
- Πόσα χρόνια πάνε, 15; - Δεν είναι κάτι σπουδαίο,
αλλά εμείς το λέμε "υπόγειο".
Επ' ευκαιρία, δωράκι για τα καλορίζικα.
- Το είχα τρία χρόνια. - Νόμιζα πως ήμασταν φίλοι.
Σ' εσένα θα καταλήξει τελικώς.
ΔΒΣ;
Δέσε. Βασάνισε. Σκότωσε.
Η Αστυνομία της Γουιτσιτά ζητούσε συχνά συμβουλές.
Είναι καιρό στο συρτάρι.
Το τελευταίο του θύμα ήταν το '77.
Λίγο καιρό πριν, ένα θύμα τη γλίτωσε.
Μόλις επιβεβαίωσαν ότι ήταν αυτός, μας πήραν.
Είπα ότι έχω μεταφερθεί, μα ξέρω ποιος έχει αναλάβει.
- Πόσα είναι τα θύματα; - Επτά μάλλον.
Συν αυτή που γλίτωσε.
Άννα Γουίλιαμς, 63 ετών.
Γυρνάει σπίτι, λείπουν πράγματα, το καλώδιο του τηλεφώνου έχει κοπεί.
Θεώρησαν πως ήταν ληστεία.
Έλαβε ταχυδρομικώς ένα ποίημα και το δίπλωμα οδήγησής της.
Αντίγραφο έλαβε κι ένας τοπικός τηλεοπτικός σταθμός.
"Ήταν ένα τέλειο σχέδιο διεστραμμένης απόλαυσης.
Πολύ τολμηρό, εκείνη την ανοιξιάτικη βραδιά.
'Α', γιατί δεν εμφανίστηκες;"
- Έλεος! - Άθλιος ποιητής
κι άθλιος εγκληματίας.
- Εφτά φόνοι είναι επιτυχία. - Πρέπει να δεις τον πρώτο.
Ήταν πολύ απρόσεκτος, από θαύμα τη γλίτωσε.
Η οικογένεια Οτέρο, το '74.
Τέσσερα άτομα. Μέρα μεσημέρι.
Πατέρας, παιδιά και σκύλος ήταν σπίτι.
Είναι τόσα πράγματα που...
Αποκλείεται να τα σχεδίασε.
Περίπλοκοι κόμποι.
Τι έχει στο κεφάλι του;
Πλαστική σακούλα και δύο μπλουζάκια.
Δύο μήνες αργότερα, η αστυνομία έλαβε το πρώτο γράμμα.
Με λεπτομέρειες που μόνο ο δράστης θα ήξερε. Τότε μας πήραν.
Τι τους είπες;
Ότι ήταν γνήσιο και θα σκότωνε ξανά.
Τότε, λέγαμε ότι ευθυνόταν η νυχτερινή ενούρηση.
- Δημοσίευσαν το γράμμα; - Προτείναμε να μην το κάνουν.
Όλοι φοβήθηκαν πως η δημοσιότητα θα τον ενθάρρυνε.
Σκότωσε τρεις φορές έκτοτε.
Πιθανότατα την Κάθριν Μπράιτ, τον Απρίλιο του '74.
Σίγουρα τη Σίρλεϊ Βάιαν, τον Μάρτιο του '77.
Τη Νάνσι Φοξ, τον Δεκέμβριο του '77.
Μετά την τελευταία, ρώτησαν αν έπρεπε να το ανακοινώσουν.
Για μία είπες "πιθανότατα".
Για την Μπράιτ.
Δεν το ομολόγησε, μα άφησε μάρτυρα, τον αδερφό της.
Το πιο πρόσφατο γράμμα του επιβεβαιώνει εκείνο που έστειλε στην KAKE TV το '78.
Αναφέρει έξι από τα επτά θύματα. Δες το νούμερο πέντε.
"Νούμερο πέντε. Εσείς να μαντέψετε το κίνητρο και το θύμα".
Η Μπράιτ είχε παρόμοιους κόμπους, μα είχε μαχαιρωθεί.
Δεν βεβαιωθήκαμε ποτέ.
Προήγαγαν έναν Ντροβάτσκι, για να αναλάβει την υπόθεση.
Είναι φιλόδοξος, γεμάτος ενέργεια.
- Μίλησέ του. - Χάρηκα που σε είδα.
Βασικά... θέλω πολύ να μάθω τι θα βρεις.
Εννοείται.
Μπιλ.
Δεν πάμε στο γραφείο μου;
Γνωριζόμαστε πολλά χρόνια, οπότε ήθελα να σ' το πω ο ίδιος,
πριν το μάθεις από αλλού.
Να αρχίσω να τα μαζεύω;
Όχι, προς Θεού.
Μπιλ, θα το κάνω επιτέλους.
Συγγνώμη. Τι θα κάνετε;
Μπορείς να με συγχαρείς. Θα πάρω σύνταξη.
- Αλήθεια; - Ναι.
Αυτό είναι...
Τα συγχαρητήριά μου.
- Απλώς η στιγμή φαίνεται... - Το σκεφτόμουν καιρό.
Το ανέβαλα διαρκώς.
Η Πεγκ θα με αναγκάσει επιτέλους να επισκεφτώ τα εγγόνια.
Η ιδανική στιγμή. Βρήκα αντικαταστάτη
ιδανικό για τη Μονάδα.
Τον Τεντ Γκαν, Αναπληρωτή Διευθυντή Δημοσίων Υποθέσεων.
- Δημοσίων Υποθέσεων; - Μη βιαστείς να κρίνεις.
Ως πράκτορας, ασχολήθηκε με τον SLA και τους Μαύρους Πάνθηρες.
Έμαθε για τις καταδίκες μας στις υποθέσεις Ντέβιερ και Σολτ,
και γι' αυτό απέρριψε μια καλή θέση στο Aρχηγείο του FBI.
- Για το Κουάντικο; - Θα επεκτείνει τη Μονάδα.
Σκοπεύει να αναγάγει την προσέγγισή μας σε μέθοδο.
Όλοι παλεύουν για μια καλή θέση στο σύγχρονο FBI.
Θέλω να τον γνωρίσεις πρώτος.
Το εκτιμώ ιδιαιτέρως. Πότε θα...
Είναι στην αίθουσα συσκέψεων.
Το ερώτημα για εμάς είναι...
Γιατί;
Νομίζουμε πως γνωρίζουμε
και καταλαβαίνουμε.
Απλώς πες μας αν έχουμε δίκιο.
Συγγνώμη. Έπρεπε να το ακούσω όλο.
Είναι συναρπαστικό.
Πράκτορα Τεντς.
Να με λέτε Μπιλ.
Ο κος Σέπαρντ είπε ότι ενδιαφέρεστε,
μα βλέπω πως ξεκινήσατε ήδη.
- Οι επιτυχίες. - Είσαι σε καλά χέρια.
Ό, τι χρειαστείς, το γραφείο μου στη διάθεσή σου.
Μόλις άκουσα τις κασέτες του Ντέβιερ.
Λείπουν πέντε λεπτά και 58 δεύτερα.
Μιλούσατε για τα σχολικά και ξαφνικά ομολόγησε.
Ό, τι συνέβη στο κενό αυτό πρέπει να τον έπεισε.
Κρίμα που το γουόκμαν κόλλησε εκείνη ακριβώς τη στιγμή.
Ναι. Έχετε δίκιο.
Ποιος ευθύνεται για το κενό;
Ο πράκτορας Φορντ.
Λοιπόν...
ξέρουμε ότι μπορεί να μάθει.
Εξέφρασες ανησυχίες για εκείνον στο Γραφείο Επαγγελματικής Ευθύνης.
Ξέρω καλά ότι το ένστικτο μπορεί να σε βάλει σε μπελάδες.
Οι ανακρίσεις
είναι συνεργασίες.
Είναι δύσκολο, όταν ο άλλος κάνει ό, τι θέλει.
Μπιλ, ήρθα στη Μονάδα,
για να αναγάγω τη δουλειά που κάνετε σε πρωτόκολλο.
Οπότε...
να διώξω τον πράκτορα Φορντ;
Κύριε... οι μέθοδοι του Χόλντεν ίσως είναι αμφισβητήσιμες,
μα οι συνεντεύξεις ήταν δική του ιδέα.
Όταν αρχίσαμε να χρησιμοποιούμε όσα μάθαμε,
ήταν το δικό του...
Ένστικτο που σας καθοδήγησε;
Αποσπά πληροφορίες από κοινωνιοπαθείς. Δεν γίνεται ευγενικά.
Θα ήταν επιβλαβές να διώξετε τον πράκτορα Φορντ.
Θα μειώσει την προοπτική της δουλειάς μας.
Έτσι ακριβώς το βλέπω κι εγώ.
Θέλω να καλούν τη Μονάδα εξαρχής, όχι όταν δεν υπάρχουν στοιχεία.
Χαλιναγωγούνται τα ένστικτα αυτού του άντρα;
Να χαλιναγωγηθούν;
Ξέρεις από άλογα αγώνων, Μπιλ;
Όχι αρκετά για να κερδίσω.
Μερικές φορές, έχεις ένα αλογάκι που είναι γρήγορο,
αλλά είναι άγριο και ευερέθιστο.
Ο εκπαιδευτής έχει μια επιλογή:
να το στειρώσει και να γίνει πιο υπάκουο.
Όμως, αυτό μπορεί να καταστρέψει τη σπίθα που το κάνει ξεχωριστό.
Οπότε, ο εκπαιδευτής μπορεί να του βάλει παρωπίδες.
Τώρα, όταν το άλογο τρέχει, νιώθει ότι είναι μόνο του.
Κάνει αυτό που ξέρει καλύτερα, αλλά στη διαδρομή του.
- Καταλαβαίνεις; - Δεν θέλετε να ευνουχίσετε τον Χόλντεν.
Θέλω να είσαι οι παρωπίδες του Χόλντεν.
Να τον εμποδίζεις να λειτουργεί παράτολμα.
Να βασιστώ πάνω σου;
Εννοείται, κύριε.
Πες μου για τη δρα Καρ.
Η δρ Καρ προσδίδει επιστημονικό κύρος σε ό, τι κάνουμε εδώ.
- Έχετε κοινό στόχο; - Πρέπει να ρωτήσετε εκείνη.
Έτσι θέλω να πιστεύω.
Θέλω να είμαι βέβαιος ότι μια ακαδημαϊκός
θα μας βοηθάει, δεν θα εμποδίζει.
Πιστεύω ότι βοηθάει.
Χάρηκα που τα είπαμε.
Σε παρακαλώ, αν χρειαστείς κάτι, πες μου.
Σας ευχαριστώ.
Επίσης, θεωρώ την έρευνα του ΓΕΕ μη συνετή.
Προσπαθώ να ακυρωθεί.
Θα σου πω, μόλις τα καταφέρω.
Θα μου φύγει ένα βάρος.
Λες στον πράκτορα Φορντ να έρθει;
Του έδωσα λίγες μέρες άδεια.
Θα επιστρέψει τη Δευτέρα.
Τη Δευτέρα, τότε.
- Να σας την αφήσω ανοιχτή; - Ναι.
Ο Σέπαρντ θα πάρει σύνταξη.
Αλήθεια;
Έτσι λέει.
Τον πιστεύω.
Γνώρισα τον αντικαταστάτη του.
Ήρθε από την Ουάσινγκτον.
Ίσως είναι ο ιδανικός.
- Γιατί; - Βλέπει τις δυνατότητές μας.
Λέει ότι θα μας υποστηρίξει στo ΓΕΕ.
Για να δούμε.
ΧΟΛΝΤΕΝ ΦΟΡΝΤ ΜΟΝΑΔΑ ΣΥΜΠΕΡΙΦΟΡΙΚΩΝ ΕΠΙΣΤΗΜΩΝ
Είχε κανείς νέα του;
Όχι.
Τηλεφώνησες στους φίλους του;
Έχει φίλους;
Είχαμε νέα από το ΓΕΕ;
Ξέρεις κάτι;
Μάλλον όλα θα πάνε καλά.
ΜΣΕ. Τεντς.
Κλήση από το Ιατρικό Ίδρυμα της Καλιφόρνια.
Τη δέχομαι.
- Μπιλ; Εγώ είμαι. - Πού στον διάολο είσαι;
Η κρίση πανικού είναι εσφαλμένη πυροδότηση μηχανισμού μάχης ή φυγής.
Νομίζεις ότι είναι έμφραγμα,
μα το σώμα στέλνει οξυγόνο στα όργανα, για να μπορέσει να αμυνθεί.
- Εξέλιξη του ερπετοειδούς εγκεφάλου. - Σωστό ακούγεται.
- Δεν έπαθα έμφραγμα; - Ο πανικός ήταν παρατεταμένος.
Στο τέλος, σε ναρκώσαμε.
Πρόσεχε τη διαταραχή πανικού και τα επεισόδιά της.
Μπορεί να ξανασυμβεί;
Τι την προκάλεσε;
Εγώ θεραπεύω το σώμα όχι το μυαλό.
Μπορώ να σε στείλω για ψυχολογικό τεστ,
αλλά σε συμβουλεύω να διαχειριστείς το στρες
και απόφυγε ό, τι έκανες την πρώτη φορά που συνέβη.
Αν το ξαναπάθεις, η βενζοδιαζεπίνη θα βοηθήσει.
Συνταγή με μία ανανέωση.
- Βάλιουμ; - Καλή τύχη.
Είσαι ο πρώτος μου ασθενής που παίρνει εξιτήριο εδώ και 25 χρόνια.
Μπορείς να ντυθείς, έτσι;
Γιατί ήρθες στη Μονάδα, δρ Καρ;
- Οι Τεντς και Φορντ με προσέγγισαν... - Δεν ρωτάω το πώς.
Τι σε δελέασε να αφήσεις τη ζωή στη Βοστώνη,
για να καταγράφεις παράφρονες σε ένα υπόγειο;
Ό, τι κάνουμε εδώ είναι σημαντικό.
Μελετάμε ψυχοπαθείς, τι κάνουν και γιατί.
Είναι κάτι που πάντα με ενδιέφερε,
αλλά δούλευα με εγκληματίες λευκού κολάρου.
Είναι υπερβολικά φυσιολογικοί και διακριτικοί.
Έτσι, μια ομάδα περιορισμένων υποκειμένων με σοβαρά προβλήματα
ήταν μοναδική ευκαιρία.
Και ένιωσα...
Ότι μπορείς να κάνεις τη διαφορά.
Θεωρώ την προσφορά σου αποφασιστικής σημασίας...
και την ακεραιότητα της έρευνάς σου θεμελιώδη για όσα θέλουμε να πετύχουμε.
Χαίρομαι που το ακούω.
Μίλησα με τον Μπιλ,
ο οποίος είπε τα καλύτερα για τη δουλειά σου.
Τι μπορείς να μου πεις για τον πράκτορα Φορντ και τον ρόλο του;
Ο πράκτορας Φορντ είναι... εμπνευσμένος.
Μα τείνει να δέχεται τα στοιχεία μόνο αν συνάδουν με τη θεωρία του.
- Τα κατάφερε καλά. - Σε κάποιες υποθέσεις, πολύ.
Οι επιλογές του έχουν ενδιαφέρον,
μα συχνά είναι μυωπικός και παρορμητικός...
Κι ωστόσο, τα καταφέρνει.
Πιστεύω πως καθετί σπουδαίο
δημιουργείται μεταξύ συστηματικότητας και τρέλας, δρ Καρ.
Το θεωρείς παράτολμο;
Όχι, απλώς δεν έχω ξανακούσει αναφορά στον Άμλετ στο Κουάντικο.
Ο Φορντ θα πρέπει να παίρνει αποφάσεις στις συνεντεύξεις που θα είναι...
άτυπες.
Να επιτρέψω αντιεπαγγελματική συμπεριφορά;
Όχι βέβαια. Ζητάω βοήθεια για να την αποτρέψω.
Χωρίς, όμως, να πνίγουμε τη διαίσθησή του.
Μπορείς να με βοηθήσεις;
Σίγουρα θα προσπαθήσω.
Μόνο αυτό ζητάω.
Ξέρεις...
πριν έρθω, μου πρότειναν τη θέση του Επιτελάρχη.
Δεν δέχτηκα, για να δουλέψω μαζί σας στο υπόγειο.
Ήδη πιστεύω πως πήρα τη σωστή απόφαση.
Σας ευχαριστώ.
Τι;
Σύνελθε.
Η υπεύθυνη για τα εξιτήρια στο γραφείο νοσηλευτών.
Κρίσεις πανικού, επίσκεψη στον Κέμπερ...
- Τι στον διάολο; - Ξέρω.
- Γιατί πήγες; - Δεν ξέρω, Μπιλ.
Συγγνώμη. Δεν είχα ποιον να πάρω.
Δεν ήταν καλή στιγμή να φύγω από τη δουλειά.
Και δεν παρατάς συνάντηση με το ΓΕΕ.
Το καταλαβαίνεις, έτσι;
Υποθέτω ότι θες να συνεχίσεις.
Ότι δεν σε στρεσάρει.
- Ναι. - Άκου λοιπόν τι θα γίνει.
Το Σαββατοκύριακο, θα κάτσεις να συνέλθεις.
Δευτέρα πρωί, θα εμφανιστείς ως ικανός,
υπεύθυνος και γαμ...
επαγγελματίας.
Κανείς δεν θα μάθει ποτέ γι' αυτό το περιστατικό.
Μα στο εξής, εγώ θέτω τους κανόνες.
Όταν σου λέω να το βουλώνεις, θα το βουλώνεις.
Κούνα το κεφάλι, αν με κατάλαβες.
- Θα μιλήσω στον Σέπαρντ... - Παίρνει σύνταξη.
Αντικαταστάτης του είναι ο Αναπληρωτής Διευθυντής Τεντ Γκαν.
Ζήτησε να σε δει.
Μην ανησυχείς, σε κάλυψα.
- Το εκτιμώ. - Θα τον συναντήσεις Δευτέρα πρωί.
- Πώς είναι; - Όπως όλοι στην Ουάσινγκτον.
Θα μας γίνει τσιμπούρι.
Αν, όμως, εμείς είμαστε σωστοί, ίσως όλα να πάνε καλά.
- Αν χρειαστείς κάτι... - Μια χαρά θα είμαι.
Παρακαλώ.
Είναι...
Πράκτορα Φορντ. Επιτέλους σε γνωρίζω.
Χαίρω πολύ, κύριε.
Λέγε με Τεντ.
- Έχεις πάει στο εστιατόριο διοικητικών; - Μόνο στην καντίνα.
Κάνουν φοβερή ομελέτα.
ΠΛΗΡΩΣΤΕ ΣΕ ΔΙΑΤΑΓΗ ΤΟΥ ΜΠΙΛ ΤΕΝΤΣ 350 ΔΟΛΑΡΙΑ
Νωρίς ήρθες.
Την περασμένη εβδομάδα, δεν έπρεπε να σε κατηγορήσω.
Όχι, δεν έπρεπε.
Δεν με ενδιαφέρει η εσωτερική πολιτική του FBI.
Σύμφωνα με τα λεγόμενα του Γκαν, θα κάνουμε νέα αρχή, οπότε...
δεκτή η συγγνώμη σου.
Σου ζητώ συγγνώμη...
παρεμπιπτόντως.
Θέλω να δούμε κάποια νέα άτομα.
Καλό ακούγεται.
Πόση ώρα είναι πάνω;
Κάπου δέκα λεπτά.
Ήρθε, άφησε πράγματα κι έφυγε χωρίς να πει λέξη.
Για να δούμε.
Τα οφέλη από τις συνεντεύξεις είναι πρωτοποριακά.
- Είναι το μέλλον του FBI. - Συμφωνώ.
Όμως...
δεν έχουμε...
Μεγάλη υποστήριξη;
Ο Χούβερ έφτιαξε ένα τεράστιο πλοίο.
Δύσκολα στρίβει.
Οι ιδέες αυτές δεν είναι απλώς προοδευτικές,
είναι πρακτικές και αποτελεσματικές.
- Το απέδειξες. - Προσπάθησα,
αλλά δίνω μεγάλη μάχη.
Ήρθα για να το αλλάξω αυτό.
Σέβομαι τον Αναπληρωτή Διευθυντή Σέπαρντ, αλλά διαφέρουμε πολύ.
Επικροτώ τις καινοτομίες ακόμη κι όταν συνοδεύονται από...
προβλήματα.
Δεν θέλουμε την άδεια της Ουάσινγκτον.
Θέλουμε να μας δουν ως το τρένο που αναχωρεί
και να φοβούνται μη μείνουν πίσω.
- Πώς; - Με αποτελέσματα.
Όπως με τον Ντέβιερ και την υπόθεση στην Αλτούνα.
Θα σου δώσω ό, τι επιθυμείς,
αλλά θέλω αποτελέσματα.
Πες μου, ποιον θες πιο πολύ;
Ποιον σου αρνήθηκε ο Σέπαρντ;
- Τον Μάνσον. - Θα τον έχεις,
αλλά θέλω κάτι από σένα.
Έγινε.
Μια έρευνα του ΓΕΕ ανατρέπει γρήγορα μια πρωτοβουλία.
- Ανέλαβα πλήρως την ευθύ... - Θα την εξαφανίσω.
Θέλω, όμως, απόλυτη διαφάνεια.
Θα μιλάς απευθείας μαζί μου,
μα θέλω να με διαβεβαιώσεις ότι δεν θα με αιφνιδιάσεις ποτέ.
- Ποτέ. - Μην ανησυχείς για μένα.
Να σου πω κάτι;
Ο πράκτορας Τεντς, η δρ Καρ...
Λατρεύω την ομάδα που έστησες.
Σ' ευχαριστώ, Τεντ.
Γουίλιαμ Χένρι Χανς.
Ήταν 26 όταν συνελήφθη το '78 για δολοφονία τεσσάρων γυναικών.
- Ο πρώτος μαύρος κατά συρροή δολοφόνος. - Δεν υπάρχουν στατιστικά για μαύρους,
οπότε, εμείς θα φτιάξουμε τη βάση δεδομένων.
Λοιπόν;
Εντυπωσιάστηκα.
Αλήθεια;
Έχει όραμα.
Υπέροχα. Για τον Χανς λέγαμε.
Έχει ενδιαφέρον ότι το πρώτο του θύμα ήταν λευκή.
Πρώτη φορά υποκείμενο ξεπερνά τα φυλετικά όρια.
Είχε ρατσιστικό κίνητρο;
Θα πρέπει να το ρωτήσουμε. Όμως, αν δεν είχε,
αφορούσε φυλετικές αντιλήψεις;
Ο Χανς είναι στην ίδια φυλακή με ένα άλλο υποκείμενο,
που διέπραξε οκτώ φόνους, τον Γουίλιαμ Πιρς Τζούνιορ.
Μπορείτε να μιλήσετε και με τους δύο.
- Θα μας δώσει τον Μάνσον. - Συγγνώμη;
Ο Τεντ είπε ότι θα μας δώσει τον Μάνσον.
Πώς έγινε αυτό;
Ο Μάνσον δεν πάσχει από ψυχοσεξουαλικές διαταραχές όπως οι άλλοι.
Να μη μιλήσουμε στον πιο διαβόητο δολοφόνο του 20ού αιώνα;
Δεν έχει σκοτώσει ποτέ.
Σε αντίθεση με τους υπόλοιπους που σκότωσαν πολλές φορές
και τη μία με σεξουαλικό κίνητρο.
Συμφωνώ με τη δρα Καρ. Δεν γίνεται να κυνηγάμε τους διαβόητους.
Εντάξει. Πριν προχωρήσουμε με οτιδήποτε,
ας ξεκαθαρίσουμε κάτι.
Τι θες να ξεκαθαρίσεις;
Μίλησα με τον Μπιλ, αλλά θέλω να ξέρετε κι εσείς.
Με το ΓΕΕ ανέλαβα την ευθύνη για την παραποίηση των απομαγνητοφωνήσεων.
- Δεν θα έχετε πρόβλημα. - Κι εγώ ήμουν απόλυτα ειλικρινής.
Γκρεγκ,
εσύ τι τους είπες;
Την αλήθεια.
Πως ήθελες να παραποιήσω την απομαγνητοφώνηση.
Η έρευνα του ΓΕΕ κλιμακώθηκε, γιατί κάποιος έστειλε την κασέτα του Σπεκ.
Ήμουν ο μόνος που δεν τον ένοιαζε ποιος θα την άκουγε,
οπότε θα μπορούσα να είμαι εγώ, αλλά... ξέρω ότι ήμουν.
Ο Σέπαρντ αποφάσισε να την καταστρέψει,
οπότε είχε πολλά να χάσει.
Μπιλ, ήθελες να την ξεφορτωθείς,
οπότε δεν ήσουν εσύ.
Γουέντι, ξαφνιάστηκα όταν ο Μπιλ σε κατηγόρησε.
Όλοι είχαμε ξαφνιστεί.
Δεν είχε λόγο να τη στείλει.
Δεν θα έβαζε σε κίνδυνο τη σκληρή δουλειά μας.
Εσύ έστειλες την κασέτα στο ΓΕΕ.
Ένιωθα ότι μπλέκαμε όλο και πιο πολύ.
Έλεος!
- Έπρεπε να ήμαστε ειλικρινείς. - Εσύ.
- Γιατί δεν μας μίλησες; - Θέλατε να το καλύψετε.
Τα ψέματα και οι παραποιήσεις αρχείων είναι επικίνδυνα.
- Έχεις δίκιο εν μέρει. - Τι; Δίκιο;
Που μας έβαλες σε κίνδυνο, για να ηρεμήσεις τη συνείδησή σου;
Την έστειλα ανώνυμα. Θα αντιμετώπιζα τις συνέπειες.
Άρα, θα χάναμε όλοι τη δουλειά μας.
Νομίζω ότι, για να προχωρήσουμε,
οι αποφάσεις που επηρεάζουν όλη τη Μονάδα θα λαμβάνονται από κοινού.
Ο προδότης δεν έχει λόγο πλέον.
Συγγνώμη. Ελπίζω να μη διακόπτω.
Όχι. Συζητούσαμε τα επόμενα βήματα.
- Εσύ θα είσαι ο πράκτορας Σμιθ. - Γεια σας.
Θέλω να ξέρετε ότι το ΓΕΕ σταμάτησε κι επίσημα την έρευνα.
- Υπέροχα νέα, κύριε. - Ναι.
Αυτό σημαίνει πως θα προχωρήσουμε.
Αν και θα ήθελα να επιταχύνω τη διαδικασία.
Πόσο χρόνο θέλετε ακόμα, ως έχει;
Στο περίπου.
Πολύ στο περίπου:
δύο χρόνια συνεντεύξεων κι άλλον ένα για επεξεργασία.
Πολύς χρόνος.
Θα έχετε ό, τι θέλετε, για να τελειώσετε
σωστά και γρήγορα.
Ερευνητές, απομαγνητοφωνητές, τεχνική υποστήριξη.
Όποιον και ό, τι χρειαστείτε, θα σας το φέρω.
- Τι λέτε; - Ότι δεν θα χωράμε.
Ναι.
Δίκιο έχεις.
Εδώ θα μπει υπολογιστής για όλα σας τα δεδομένα.
Υπάρχει χώρος για εκπαιδευόμενους και προσωπικό υποστήριξης.
Αρχίστε να διαλέγετε άτομα
και δημιουργήστε πρόγραμμα κατάρτισης αμέσως.
Επίσης, θα μπει χώρος για διάλειμμα.
Και τουαλέτα;
Και τουαλέτα.
Τέλεια, Τεντ.
Πού πας;
Αφού έχουμε τόσο χώρο,
θα είμαι εδώ δίπλα.
Ας ξεκινήσει η ανάρρωση.
Γεια.
Να κεράσω ποτό;
Δεν χρειάζεται.
Θα ήθελα τη συμβουλή σου πάνω σε κάποιο θέμα.
Αν έχεις χρόνο.
Εσύ κερνάς.
Πάμε σε τραπέζι.
Πώς το βρήκες αυτό το μέρος;
Ακολούθησα τους πεζοναύτες μετά τη δουλειά. Όλοι εδώ έρχονταν.
Τι θες να συζητήσουμε;
Για τον Γκρεγκ;
Όχι. Γιατί το λες αυτό;
Τον κατσάδιασες. Γινόταν και καλύτερα.
Αφού φεύγει ο Σέπαρντ, είπα να κάνουμε νέα αρχή.
Ο Μπιλ δεν το βλέπει έτσι.
Ειδικά τώρα που παραβιάστηκε ο ηθικός κώδικας του FBI.
- Τώρα ξέρει ότι δεν την έστειλες εσύ. - Αυτό ήταν μεταξύ μας.
Ας έλειπε ο δημόσιος λιθοβολισμός.
Όλα καλά με τον Γκρεγκ, τώρα που ξέρω τα όριά του.
Τα όριά του;
Έχει ιδιαίτερο ηθικό κώδικα.
Τώρα ξέρουμε τι να περιμένουμε.
Αν όχι για τον Γκρεγκ, τότε;
Ήμουν στο νοσοκομείο.
- Είσαι καλά; - Ναι.
Τώρα είμαι.
Έπαθα...
κρίση πανικού.
Είπαν ότι ήταν αρκετές. Δεν θυμάμαι.
Μου έδωσαν πολλά ηρεμιστικά.
Ο γιατρός είπε ότι ίσως έχω διαταραχή πανικού.
Σου έχει ξανασυμβεί;
Όχι. Ποτέ.
Πες μου τι σου συνέβη σωματικά.
Θέλω κάθε λεπτομέρεια.
Ήταν σαν να παθαίνω έμφραγμα.
Μου κόπηκε η ανάσα.
- Λιποθύμησες; - Όχι.
- Η όραση; - Σωληνοειδής.
- Το ξανάπαθες; - Το αντίθετο.
Έχω ενέργεια. Θέλω να δουλέψω,
κι επιτέλους έχουμε βοήθεια.
Παράλληλα, δεν θέλω...
Συγκεκριμένα, τι επέσπευσε το επεισόδιο;
Πήγα στον Κέμπερ.
Μόνος σου;
Οι κρίσεις πανικού συχνά προκαλούνται από συναισθήματα έντονης ευαισθησίας.
Οι ψυχοπαθείς είναι πολύ χειριστικοί, και αυτός σε ξέρει.
Οπότε, ήξερε ακριβώς τα τρωτά σου σημεία.
Σε απείλησε;
Όχι ακριβώς. Με...
αγκάλιασε.
Όταν συμπονούμε έναν ψυχοπαθή, αποποιούμαστε τον εαυτό μας.
Αρνούμαστε τα πιστεύω μας περί αξιοπρέπειας και ανθρωπιάς,
κι αυτό είναι πολύ επικίνδυνο.
- Το αντέχω. - Σίγουρα;
Γιατί το τελευταίο μέρος που θες να σου συμβεί
- είναι σε συνέντευξη. Ειδικά... - Γι' αυτό ήθελα τη γνώμη σου.
Ιδανικά, πρέπει να ελέγχεις το στρες σου.
Ο ύπνος, η γυμναστική κι ο διαλογισμός βοηθούν.
Γυμναστική. Θα πηγαίνω για τρέξιμο.
Είναι μια καλή αρχή,
αλλά πρέπει να δίνεις σημασία στα σημάδια.
Δύσπνοια, ταχυπαλμία,
προβλήματα όρασης, ίλιγγος.
Θα έχω τον νου μου,
μα μόνο εσύ θα νιώσεις πως κάτι συμβαίνει.
Εντάξει.
Σε αγκάλιασε;
Θέλω να βοηθήσω,
οπότε, αν θες να μιλήσεις για οτιδήποτε,
είμαι εδώ.
Δεν ξέρεις πόσο το εκτιμώ αυτό,
γιατί κάποιες φορές, μ' αυτά που κάνω,
θέλω να ξέρω ότι κάποιος νοιάζεται για μένα.
Εννοείται.
Μετά τον Β' Παγκόσμιο ως παρασημοφορημένος πιλότος,
ο Αναπληρωτής Διευθυντής Σέπαρντ πέρασε έξι χρόνια στην Αστυνομία της Βαλτιμόρης
και αποφοίτησε με έπαινο από το Κουάντικο το 1953.
- Σου φαίνεται χαρούμενος; - Ήταν 27 χρόνια εδώ.
Ανυπομονεί να βάλει γαλότσες και να κάνει τον ψαρά.
Ηγήθηκε της χρήσης ηλεκτρονικών υπολογιστών
και ανέπτυξε αμέτρητες πρωτοποριακές τεχνικές εκπαίδευσης.
Όμως, η μόνιμη παρακαταθήκη του
είναι η Μονάδα Συμπεριφορικών Επιστημών,
η οποία θα επεκταθεί
και θα δημιουργήσει μια εθνική βάση εγκληματολογικών δεδομένων.
Κάποιος αποδέχεται όσα κάναμε.
Όταν αποδέχεσαι το αναπόφευκτο, μπαίνει η φωτογραφία σου εκεί πάνω.
...την αποκωδικοποίηση της σκηνής του εγκλήματος με ψυχολογικά κριτήρια,
επιτρέποντας την πρόβλεψη εγκληματικής συμπεριφοράς με μικρές παρατηρήσεις.
- Το παραλέει νομίζω. - Δεν φαίνεται χαρούμενος.
Μπορώ να πω ότι πάντα είχε τη φήμη ακέραιου,
τίμιου και αξιοπρεπούς ανθρώπου.
Για τις υπηρεσίες σου,
εκφράζω την ευγνωμοσύνη του FBI και συγχαίρω εσένα, την Πεγκ,
και τα παιδιά σου για τη συνταξιοδότησή σου.
Γεια.
Καλώς ήρθες στo πρώτo σου Ρεσιτάλ Γλειψίματος στο FBI.
Ωραίο και ήσυχο μέρος βρήκες.
Είσαι ευπρόσδεκτη στα μετόπισθεν μαζί μου, αν θες.
Ευχαριστώ.
Πολύ πολιτισμένο γλείψιμο.
Έχει έρθει το μισό Αρχηγείο.
Δείχνουμε την καλύτερη διαγωγή.
Αυτός θα ξέρει τα ονόματα όλων μέχρι να φύγει.
- Πώς πήγε η συνάντηση; - Φαίνεται έξυπνος, δίκαιος
και πολύ υποστηρικτικός.
Επενδύει πολλά στον Χόλντεν.
Βασικά, μου ανέθεσε να φροντίζω να μην ξεφεύγει.
Αλήθεια;
Γιατί γελάς;
Μου ζήτησε το ίδιο πράγμα.
Του κόβει πιο πολύ απ' όσο νομίζαμε.
- Καλύτερα δύο μπέιμπι σίτερ παρά μία. - Ισχύει.
Άκου, έχω να κάνω κάτι.
Μια συμβουλή.
Αν δεις να χαλαρώνουν τις γραβάτες τους,
φύγε όσο προλαβαίνεις.
Ευχαριστώ.
Με συγχωρείτε! Θα ήθελα την προσοχή σας, παρακαλώ.
Ευχαριστώ.
Όπως ξέρετε όλοι,
απόψε τιμούμε έναν από τους καλύτερους.
Έναν μέντορα...
φίλο...
και φοβερό πράκτορα.
Ρόμπερτ, εις υγείαν.
Ως πράκτορες του FBI
στοχεύουμε στους Τοπ 10 Kαταζητούμενους.
Τώρα που η δική σας λίστα έχει ονόματα όπως πέστροφα,
λούτσος και λαβράκι,
σκεφτήκαμε να αναβαθμίσουμε το φονικό σας όπλο.
Τι λέτε;
Απολαύστε το.
- Λόγο. - Λόγο!
Λόγο.
Είναι τιμή μου που υπηρέτησα με πολλούς από σας,
καθώς διαπρέψατε οι ίδιοι και αναδείξατε το FBI.
Με κάνατε περήφανο κάθε μέρα της θητείας μου,
και δεν έχω λόγια να σας ευχαριστήσω.
Όσο για αυτό,
θα το χρησιμοποιήσω μόλις φτάσω στη Μοντάνα.
Αν η γυναίκα μου δηλώσει την εξαφάνισή μου,
αγνοήστε την.
Ευχαριστώ.
Συγχαρητήρια...
Θέλω μόνο να πω...
ότι είχα την τιμή να δουλέψω μαζί σας τρία από τα 27 χρόνια της θητείας σας.
Όμως, σ' αυτό το διάστημα
ρισκάρατε και υποστηρίξατε τολμηρές, νέες ιδέες.
Με τη στήριξή σας
ρίξαμε τη μάσκα του κακού
και μπήκαμε στο μυαλό του εγκληματία.
Η μονάδα μας σας ευχαριστεί...
κύριε.
Κύριε!
Πράκτορα Φορντ.
Ήθελα να σας πω...
πως όσα είπα τα εννοούσα.
Είμαι σίγουρος, πράκτορα Φορντ.
Είστε καλά;
Απλώς σκέφτομαι την αυριανή μέρα.
Η πρώτη μέρα της σύνταξης.
Το σκάσατε από το ίδιο σας το πάρτι.
Νιώθω σαν...
Ανυπομονώ να ακούσω πώς νιώθεις.
Υπερόπτη, ανόητε συμφεροντολόγε.
Αφιέρωσα 27 χρόνια.
Ανήλθα από απλός πράκτορας,
και τώρα αφήνω όσα κέρδισα, γιατί τα βρόμισες εσύ.
- Κύριε... - Σοβαρά πίστεψες ότι παίρνω σύνταξη;
Ματαιόδοξο κωλόπαιδο.
Με αναγκάζουν να φύγω, γιατί κάποιος πρέπει να πληρώσει την απειθαρχία,
την έλλειψη κρίσης και τη γιγαντιαία ματαιοδοξία σου.
- Ανέλαβα την ευθύνη για... - Είσαι απίστευτος.
Αυτή η σοβαρότητα είναι προσποιητή
ή πράγματι αγνοείς ότι άφησες συντρίμμια στο πέρασμά σου;
Επιβίωσα σε έναν πόλεμο, στους δρόμους της Βαλτιμόρης και στο Αρχηγείο,
και θα με καταστρέψεις εσύ;
Τι;
Έλεος! Είσαι πραγματικά χέστης.
Κύριε!
- Νόμιζα ότι ξεχάσατε τη συνοδό σας. - Όχι μετά από τόσα χρόνια.
Μπιλ, το πάρτι ήταν φοβερό.
- Ήταν χαρά μας, κύριε. - Όχι, δική μου ήταν.
Θα μου μείνει αξέχαστο.
Αν μπλέκεστε στα πόδια της Πεγκ,
θα σας στείλει σ' εμένα για τη χειρότερη παρτίδα γκολφ.
Θα το έχω κατά νου.
Θα μας λείψετε. Δεν θα είναι το ίδιο χωρίς εσάς.
Θα δεις ότι όλα παραμένουν ίδια.
Υποτιτλισμός: Γιώργος Βουγιούκας